Ich, Ruͤdi Meigˀ von Windisch, tuͦn kunt allˀmēlichem und vˀgiche mitt disem brief, daz ich von bett wegē diser nachgeschribnˀer
beden teiln ✳ als mir dz entpfolt ist von dem wisen, fùrsichtigē Rùtschmā Landammā, hofmeistˀ minˀ gnedigē froͧwē ze Kùngsveld, ze ger₎ saz
ze Brugg vor dem Obren Tor uss in dem ampte des Eigens ✳ uff den nechsten zinstag vor sant Mathyas tag, ✳ des heligē zwoͤlf botten, ✳
des jares, domā zalt von Cristi gebûrt viertzechenhundˀt und im̄ sechtzechenden jar uff offner, fryen st̃ss, ✳ da fùr mich in offen und ✳
vˀbānen gericht kamend ✳ Welti und Hans Kristinˀ von Schˀntz in irem und Annā, ir swestˀ, namē mitt irem volln̄ gewalt zegwin
und vˀlust, als dz in gericht kuntlich ward, ✳ an einem teil, ✳ und Hensli Meigˀ von Luppfang, Adelheitē Kristinˀin, der vorgn̄̄ Kristinˀ
elichen swestˀ, elichˀ man, ✳ oͧch mitt vollem solichen gewalt, am andˀn teil. ✳ offnotē die vorgn̄̄ Welti und Hans Kristinˀ, ✳ wie dz sy fùr
sich, fùr die egn̄̄ Annā, ira swestˀ, und fùr alle ira erbn̄ einˀ rechtē, ewigē gàbe unwidˀruͤfflichen, recht und redlich gebn̄ hettend
dem obgn̄̄ Henslin Meygˀ, irem swagˀ, und Adelheitē, ira swestˀ, sinem elichn̄ wibe, und allen iren erbn̄ ein mattē, genāt Siggingers
Matten, gelegen an Tùrren Matt ze Scherntz, ✳ mitt allen nùtzen, rechtē, begriffē und zuͦ gehoͤrden, als si die bis harbraͧcht
inn gehept und genossen hettend aͧn gevêrd, ✳ fùr den teil, so sy mitt inē ze erb komē were ✳ von ir swestˀ Verenē, seligˀ gedaͤchtnùs,
und satztend uff recht, wie sy die selbn̄ matten und gaͧbe bringē soͤlten zuͦ des jetzgn̄̄ Hans₎n, ires swagers, und ir swestˀ Adelheidn̄
handn̄, dz sy und ir erbn̄ daran habend wˀend nu und hie nach. ✳ und ward erteilt nach minˀ urfraͧge einhelklich uff den eid, ✳ dz
si sich dero entzichen und die uffgebn̄ soͤltend fùr sich und ir erbn̄ in min hand von des gerichtz wegē ✳ und ichs denn also vˀtigen
und gebn̄ soͤlt in dˀ obgn̄̄ Henslis Meigers, ires swagers, und ze Adelheitē, iro swestˀ, und ir erbn̄ hand. ✳ dis alles beschach usser
dˀ obgn̄̄ Weltis und Hansen Kristinˀ hand ✳ fùr sich, fùr An̄an, ir swestˀ, und fùr ir allˀ erbn̄ hand ✳ durch min hand in des obgn̄̄ Hans
Meigers hand und zuͦ Adelheitē, ir swestˀ, und ir bedˀ erben hand ✳ als urteil gab und recht wz, ✳ also dz abˀ do nach minˀ frag
mitt einhelligˀ urteil uff den eid erteilt ward, ✳ dz es billich kraft und macht habn̄ und stêt bliben soͤlt nu und hienach.
die selbn̄ Kristinˀ geloptē oͧch, diser gab und mattē wer ze sind und diser vˀtigung fùr sich und ir allˀ erbn̄, als dick sin die
obgn̄̄ Hensli, ir swagˀ, Adelheid, ir swestˀ, und ir erbn̄ bedurfend nach recht, ✳ und hie widˀ nùtt zetuͦnd noch schaffē odˀ jemā
anders vˀhengē zetuͦnd, damitt die jetzgn̄̄ ir swagˀ, ir swestˀ odˀ ir erbn̄ gesumpt odˀ bekùmbˀt moͤchtē werden nu odˀ hienach
by guͦtē trùwē, so si harumb gebn̄ hand aͧn all arg list. und sind hie by in ger₎ gewesen, die harumb ze gezùgen gebettē,
genempt und gebn̄ sind, ✳ Hans Rēner, ✳ Hans Beck, ✳ Uͦlr₎ Geissbgˀ, ✳ Welti Smid, ✳ Uͤli Tùgi, burgˀe ze Brugg, ✳ Ruͤdi Lemā von Husen,
Hans Ackˀknecht und Uͦli Werna von Windisch, ✳ Hensli Meigˀ von Bira und andˀ erbˀ lùt gnuͦg. ✳ ze urkùnd, wand ich nùtt
eigens insigels hab, ✳ so gibe ich disen brief, besigelt mitt des obgn̄̄ hofmeisters insigel, ✳ dˀ darumb von minˀ bett und des ger₎
wegē sin insigel hett gehenkt an disen brief, ₎ des ich, Ruͦtschmā Landam̄an, hofmeistˀ, mich also vˀgiche min insigel han
gehenkt an disen brief, minē froͧwē von Kùngsveld, ob die dehein rechtūg daran hettend
zegebn̄d erteilt ist des tages und jares als ob geschribn̄ staͧt ꝫcꝭ.